अरंड की वैज्ञानिक खेती का दिया गया प्रशिक्षण
पलवल | चौ.चरण सिंह हरियाणा कृषि विश्वविद्यालय हिसार के अंतर्गत मिंडकौला कृषि विज्ञान केंद्र में जिला परिषद नूंह के हॉल में अरंड की वैज्ञानिक खेती पर प्रशिक्षण शिविर आयोजित किया गया। जिसमें करीब 60 किसानों ने हिस्सा लिया।
प्रशिक्षण कार्यक्रम का आयोजन राष्ट्रीय कृषि विकास योजना के तहत किया गया। कार्यक्रम के आरंभ में कृषि विज्ञान केंद्र के वरिष्ठ समायोजक डॉ. बी.के. शर्मा ने किसानों को केंद्र की गतिविधियों के साथ-2 पौध संरक्षण संबंधी विस्तृत जानकारी दी। क्षेत्रीय अनुसंधान केंद्र बावल के वरिष्ठ सदस्य वैज्ञानिक डॉ. जे.एस. यादव ने अरंड की वैज्ञानिक खेती की संपूर्ण जानकारी दी और कहा कि अरंड की खेती से प्रति एकड़ पांच से दस हजार रुपये आमदनी प्राप्त की जा सकती हैं। उन्होंने कहा कि इसकी खेती सरल है और लागत भी बहुत कम है। अरंड को बारानी अवस्था में भी सफलता पूर्वक लगाया जा सकता है। डॉ. रणबीर सिंह सैनी बागवानी वैज्ञानिक ने फसलें उगाने के बारे में बताया और कहा कि ऐसा करके किसान अरंड अन्य फसलों से कुल आय को दोगुना तक कर सकते हैं।
hin_Deva awa_Deva hin_Deva